
“BAN STIMULA NOS MUCHANAN FOR DI CHIKITO 
PA NAN LESA MAS HOPI CU TA POSIBEL 


Siman di “Festival di Buki pa Mucha” ta inicia otro siman 


Otro siman dia 4 di november ta tuma luga apertura di “Festival 
di Buki pa Mucha” y e aña aki ta celebrando 30 aña. Prome 
Minister Evelyn Wever - Croes ta invita henter comunidad pa 
sigui e actividad cu lo tin a traves di medianan social y pa 
bishita esaki cu e muchanan pa nan siña di e importancia pa 
lesa. 


Prome Minister Evelyn Wever - Croes a splica cu ta importante 
pa inculca den nos muchanan desde chikito caba con importante 
e ta pa nan lesa y pa como adulto yudanan lesa. “Ora bo lesa, 
un mundo grandi ta habri pabo, bo ta bishita luganan cu otro 
forma bo no ta bishita y bo ta conoce hopi cos den bida cu di 
otro forma bo no ta logra concoce. Ban stimula nos muchanan 
di chikito, pero na grandi tambe, pa nan lesa mas hopi cu ta 
posibel.” 


Finalmente, Prome Minister Wever - Croes a gradici cada 
persona cu ta haci e Festival di Buki pa Mucha posibel un biaha 
mas, especialmente e ekipo dinamico na Biblioteca Nacional di 
Aruba, sra. Astrid Britten y sra. Zetsia Ponson y henter e team. 


“Danki pa hacie posibel cu nos por gosa fisicamente hunto di 
e Festival di Buki pa Mucha. Ohala cu tur scol por duna nan 
aporte pa asina cada scol por celebre na su forma.' 

Prome Minister di Aruba: evelyn Wever-Croes: 

Diahuebs a tuma luga inauguracion di e prome Tech Lab na 
un scol basico, esta na Colegio Sagrado Curason. Prome 
Minister Evelyn Wever - Croes na e ocasion a tene un discurso 
den cual a reconoce esnan cu a realisa e proyecto aki y 
accentua e importancia di desaroyonan innovativo cerca nos 
muchanan. A traves di e bunita proyecto aki e muchanan lo 
siña tecnologianan y tendencianan nobo den educacion y nan 
lo tin e oportunidad pa ta creativo y explora nan imaginacion. 


Diferente organisacion a colabora y contribui na e realisacion 
di e Tech Lab na Colegio Sagrado Curason. Prome Minister 
Wever - Croes durante di su discurso a expresa cu educacion 
di nos muchanan ta e fundeshi di nos futuro. Y pesey e ta 
un honor di por ta presente pa e lansamento di e proyecto 
innovativo aki. 


Durante Immerse 2021, Jufrouw Nadia y Ruzischka (cu tabata 
bezig pa un tempo caba) a presenta nan soño pa crea un 
Tech Lab innovativo na Colegio Sagrado Curason. Un espacio 
creativo ekipa cu tecnologianan nobo den educacion pa stimula 
alumnonan pa siña mas di ciencia y tecnologia. Mirando e 
determinacion di e juffrouwnan aki, e compromiso di mayornan, 
di tur maestro, y tambe mirando tur e pasonan tuma caba pa 
haci esaki un realidad, a haya sa detayadamente kico e plan 
ta encera y con por yuda haci esaki un realidad. 

Asina aki, a compromete na e proyecto, y atraves di Futura 
cu su proyectonan piloto enfocando riba innovacion den 
educacion, como Minister di Innovacion, nos a haci e proyecto 
aki un prioridad pa e aña 2022. Hunto cu ayudo di Futura, 


juffrouw Ruzischka y Nadia kendenan a lidera e diseño di e 
proyecto aki, a cuminsa acerca partners pa por haci nan vision 
un realidad. Loke tabata un soño e tempo ey na 2021, a bira 
un realidad awe exactamente un aña despues, Prome Minister 
Wever - Croes a expresa. 

“E Tech Lab aki ta un ehempel cu por ehempel untiki verf, y 
hopi creatividad y determinacion, ningun soño ta mucho grandi 
pa por wordo realisa. Ofreciendo almunonan y docentenan un 
espacio cu lo trece nos educacion na e siguente nivel. Tambe 
como parti di 'train the trainers', maestronan atraves di e Tech 
Lab ye espacio aki, por explora tambe y comparti conocemento 
cu otro.” 


Prome Minister Wever - Croes a sigui bisa, desde momento 
cu a drenta gobernacio a ripara cu tin un espacio grandi 
den e area di innovacion den gobierno, den nos sociedad y 
especialmente den nos scolnan. Den nos comunidad tin biaha 
nos mes ta resisti tecnologia, of cambionan. Tecnologia ta 
avansando na un nivel hopi rapido y e ta hunga un rol hopi 
primordial den e futuro desaroyo di nos pais. Nos muchanan 
lo bay traha trabounan cu ta rekeri habilidad nobo trahando cu 
tecnologianan avansa y cu porta no ta ni existi ainda. Aunke e 
ta un Futuro cu por ta mustra leu ainda, e ta mas cerka cu nos 
ta kere, pues mester cuminsa prepara nos generacion nobo pa 
trabou di futuro. 

Prome Minister Wever - Croes a termina reconociendo un bes 
mas e trabou di cada uno cu a haci e proyecto aki posibel, esta 
henter e team super dinamico di Colegio Sagrado Curason y 
e team di Futura. 


Diahuebs 27 October 2022 
Continuacion ARUBA TA CONOCE SU PROME TECH LAB NA UN SCOL BASICO.... 

UNI SU MES NA E CAMPAÑA ANTI-DROGA DI 
'ΒΙ5ΤΙ NA LOCURA! DI FADA 
RIBA DIAMARS A BISTI NA SUPERHEROE 

E siman aki nos ta observa e siman di cinta cora, “Red Ribbon 
Week 2022’, di Fundacion Anti Droga Aruba FADA. Ta un 
siman den cual FADA ta crea conscientisacion den comunidad 
pa nos hiba un bida liber di droga, atraves di stimula tur hende 
pa 'Bisti na Locura’ durante henter e siman aki. Bureau di 
Minister Maduro di Finansa y Cultura tambe ta participa den e 
campaña nacional di conscientisacion aki y pesey riba diamars 
tur colega di bureau a bisti na superheroe. 


Forsa no ta bin di capacidad fisico, pero e ta bin di un boluntad 
indomabel. Hopi ta esnan cu ta lucha cu un adiccion, sea ta 


A | l A y YX 
droga, alcohol of ambos. Ta pa e motibo aki, Minister Maduro ta 
haya importante pa crea conscientisacion, no solamente entre 
muchanan y hobennan, pero sigur tambe entre adultonan pa 
no uza droga y pa celebra un bida liber di e substancancianan 
aki. 


Minister Maduro y e staf di su bureau ta uni nan mes na e 
campaña di FADA pa conscientisa y encurasha Pueblo di 
Aruba pa bisa NO na droga. E mandatario ta gradici FADA 
pa nan esfuerso di tur dia y alabes ta felicita FADA cu e di 10 
aniversario di e campaña pa bisa NO na droga. 

MINISTER MADURO TABATA PRESENTE NA E 
CHARLA DI DR. OSWALD WEVER RIBA E HERENCIA 
CULTURAL Y GENÉTICO DI E ARUBIANO 


E stem di e Amerindio mester sigui resona pa por wordo scucha 


b | > ΟΣ 
Cu e meta pa laga e stem di e Amerindio wordo scucha, Dr. 
Oswald Wever a haci un investigacion na e herencia cultural 
y decedencia Amerindio di e Pueblo di Aruba. Den su buki 
'Cultural 8 Genetic Heritage of Arubans,' Dr Wever ta comproba 
e lazonan estrecho cu tin entre Aruba y e Paisnan Hispano- 
Caribense, specialmente entre Aruba y Paraguana. 


Na aña 2013 caba Dr. Wever a haci un investigacion genetico 
na e decedencia di e Pueblo di Aruba, 'Genetic structure of the 
Aruban population, three origins,' cu a comproba cu 54% di e 
Pueblo di Aruba ta di decedencia Amerindio. Dr Wever a sigui 
su investigacion riba e origin di e Arubiano y nos custumbernan 
y e resultado a keda presenta den e buki cu a keda lansa. 
Den e buki Dr. Wever ta comproba e relacion special cu Aruba 
tin cu Paraguana pa locual ta e lasonan familiar, custumber, 
cuminda, musica, etc. y esaki ta relata na e origin genetico 
Amerindio cu nos Pueblonan ta comparti. 


Minister Maduro ta gradici Dr. Wever pa e investigacionnan 
haci riba e origin di e Pueblo di Aruba. E investigacionnan aki 
sigur ta lanta e curiosidad y ta acentua e necesidad pa mas 
aspecto di nos historia wordo investiga. E stem di e Amerindio 
mester sigui resona pa e por wordo scucha. 

PRESENTACION DI E PROYECTO ARUBA 

Diahuebs mainta Minister di Turismo y Salud Publico sr. Dangui 
Oduber tabata na Hyatt Place. Aki e mandatario a duna un 
presentacion riba locual ta e proyecto di Aruba Happy One 
Pass/Seamless Travel. Esaki ta un proyecto cu ya pa basta 
tempo ta trahando riba dje cual lo bay crea un experiencia 
mucho mas placentero pa e turistanan cu ta bishita nos isla. 


Minister Oduber semper a kere den e innovacion y a opta pa 
haci esaki central den e strategia di su maneho y su vision. 
Un di e mihor ehempelnan cu tin den innovacion ta e creacion 
di e Aruba Health App den salubridad, cu a facilita henter e 
procedura di test teniendo tur informacion centralisa y accesibel 
pa henter e comunidad di Aruba. E systema aki a keda reconoci 
internacionalmente como un solucion caminda biaheronan por 
demostra nan informacion di salud na aerolineanan, hotelnan y 
otro companianan den e industria di hospitalidad na un manera 
sigur y discreto. 


Minister Dangui Oduber a menciona cu ya caba pa un tempo ta 
trahando den bon colaboracion cu e compania SITA y demas 
stakeholders pa haci e proyecto di Aruba Happy One Pass/ 
Seamless Travel un realidad. E proyecto aki lo bay yuda na 
promove nos turismo, e lo transforma e experiencia di cada un 
bishitante, ofreciendonan e miho calidad di servicio prome cu 
nan stap den e avion rumbo pa nos isla. 


E mandatario a splica cu durante e prome fase di e “Seamless 
Travel Experience”, Aruba lo ta trahando di serca cu e 
aerolineanan pa optimalisa e procedura di check in inicia pa 
e pasahero. Despues di esaki e informacion di e pasahero lo 


HAPPY ONE PASS 


pasa door di e systema di SITA cual lo check mesora si esaki 
ta cuadra cu e informacion cu Gobierno tin aproba riba e ED 
card. Esakinan ta e prome pasonan pa sigura un experiencia 
mas confortabel y lihe pa nos bishitantenan. 


Minister Oduber su meta ta pa sigui crea socionan pa asina 
sigui desaroya e proyecto aki den henter e industria di 
hospitalidad pa asina mas y mas stakeholders por beneficia di 
e innovacion aki pa asina por ofrece e mihor calidad di servicio 
na nan huesped. E obhetivo principal di e “Seamless Travel 
Experience” ta pa fomenta un proceso di biahe ful digitalisa y 
mas eficiente pa biaha for di y pa Aruba. 


Minister Dangui Oduber ta sigur cu na momento cu esaki keda 
completa, e introduccion caminda por biaha cu credencialnan 
digital lo bay atrae mas turista. Esaki tambe lo bay pone Aruba 
como e frontline den innovacion y progreso den henter industria 
di turismo y hospitalidad mientras nos ta keda proteha e calidad 
di e producto Aruba. 

Entrante 1 october 2022 e maneho nobo di permiso di negoshi 
Vestigingsbeleid 2022” a drenta na vigor. E maneho nobo 
ta modernisa y completamente digitalisa brindando un miho 
servicio na e clientenan, eliminando red-tape y aportando na 
desaroyo economico di Aruba. 


Diahuebs 26 october Minister Wever tabata den Parlamento 
di Aruba pa presenta e Vestigingsbeleid 2022 y contesta 
preguntanan cu por tin tocante esaki. 


Minister Wever a elabora riba e cambionan principal den e 
Vestigingsbeleid 2022, cual ta: 

Reduccion di “red-tape” door di elimina rekisito pidi y cu permiso 
di cliente consulta Censo y KvK pa informacion necesario; 
Digitalisacion completo di e servicio unda e cliente por “track” 
e proceso di peticion di permiso y download su permiso; 
Ampliacion di categoria di persona cu no mester pidi un permiso 
mas incluyendo tambe persona no naci na Aruba, di cual un 
di su mayornan ta naci na Aruba y tin nacionalidad Hulandes 
y persona no naci na Aruba, cu ta casa of tin un geregistreerd 
partnerschap cu un local y cu tin un verklaring van rechtswege; 


Estimulo di inversion den centro di Oranjestad y San Nicolas 
convertiendo e centronan aki den centro di vivienda, negoshi, 
gastronomia y cultura; 

Stimula diversificacion di Aruba su economia atraves di e “six 
promising sectors”; 

Posibilidad pa companianan chikito pa establece den nan cas 
(zona residencial) asina bahando e cost of doing business; y 
introduccion pa prome biaha di principionan di sostenibilidad 
den e maneho di permiso. 


E reunion cu Parlamento di Aruba tabata uno fructifero. 
Parlamentarionan a haci pregunta riba entre otro eliminacion 
di red-tape, sistema digital, one-stop-shop, clima di inversion y 
termino di procesa peticion. 


“Mi ta contento cu e oportunidad brinda door di Parlamento di 
Aruba pa presenta e Vestigingsbeleid 2022 y mi kier subraya 
cu e modernisacion di e maneho di permiso di negoshi ta un 
condicion necesario pa progreso economico di Aruba cual lo 
beneficia henter pueblo di Aruba door di stimula mas negoshi 
pa habri na Aruba y asina crece Aruba su economia y crea 
inversion, cuponan di trabou nobo, “spin-off” economico y 
aumento di entrada pa caha di gobierno”, Minister Wever ta 
comenta. 

Minister Geoffrey Wever: 

Qredits Aruba ta conoce otro clausura di su programa 
BeYourOwnBoss. Minister di Asuntonan Economico, mr. 
Geoffrey Wever tabata tey presente pa asina tambe extende 
un palabra di felicitacion na e grupo nobo di graduadonan di e 
programa BeYourOwnBoss. 


E mandatario a indica cu Gobierno di Aruba ta kere firmemente 
den stimula entrepreneurship, y p'esei ta contento cu Ministerio 
di Asuntonan Economico por a colabora cu Qredits Aruba pa 
asina haci e curso di BeYourOwnBoss ta mas accesibel pa 
comunidad, mirando esaki ta cuadra cu e vision pa stimula 
entrepreneurship. 


“Cursonan manera BeYourOwnBoss ta siña participantenan 
e skills valioso di por maneha un negoshi, no solamente e 
administracion y mercadeo, pero tambe e obligacionnan cu pais 
Aruba ta exihi cumplimento cu’ne. Esaki ta importante pa por 
stimula mas empresario, pa nan por tin miho oportunidad pa ta 
exitoso”, minister Wever a menciona durante su discertacion. 

Cursonan asina por yuda stimula desaroyo economico. Door 
di sigui educa nos comunidad, ta creando oportunidad pa mas 


ciudadano mehora nan talentonan empresarial y realisa nan 
soño of eherce nan talentonan. 


“Mi ta desea tur e graduadonan exito y perseverancia pa nan 
por logra nan meta di ta nan propio hefe” — minister Geoffrey 
Wever. 


DI PRENSA DI 
IERNODI ARUBA Ἢ. 


Gabinete Wever-Croes 


Tur dialuna y diahuebs | 10:00 am 

MINISTER ΕΝΡΥ CROES A REUNI C 
DOCENTENAN DI JULIANA SCHOOL 

Diamars atardi riba peticion di directora di Juliana School, sra. 
Paula Croes, Minister di Enseñansa hunto cu Ivan Croes di 
ekipo di maneho di DPS a haci un bishita na e scol. Tur e 
docentenan tabata presente durante e atardi ameno unda nan a 
trece nan inkietud. Durante e reunion un di e preocupacionnan 
grandi cu a bin pa dilanti ta e edificio di Juliana School cu di 
2016 e scol a wordo re-aloca na un otro scol. 


E mandatario a indica cu tanto e edificio di Reina Beatrix y 
Juliana School door di decision di Minister anterior cu a 
duna un opcion na un Universidad di Canada pa bin cu un 
scol eynan. Actualmente nan ta den corte como tal no por 
duna mas detaye y clarificacion di esey. Pero si a yega na e 
compromiso cu lo explora otro localidadnan cu den futuro por 
cuminsa planea busca tereno, laga un arkitecto cuminsa traha 
riba un proposicion y den añanan nos dilanti nos por yega na 
un edificio pa Juliana School. 


Banda di esey cada docente por a expresa nan inkeitudnan 
manera e.o. siguridad na entrada di e scol y smw'er. 
Concluyendo e mandatario a indica cu a tuma tur e nota y a 
haci algun afspraak cu e docentenan. Nos ta bay cumpli cu 
nan deseonan. Esaki ta e prome paso un reunion di minister 
cu e cuerpo di docente pa asina drecha e relacion y den 
colaboracion trata pa e añanan nos dilanti logra hopi mas pa 
Juliana School y demas scolnan na Aruba. 


Diahuebs 27 October 2022 


πα. απ. - AED Γεω πι 1 mm i o a Β > nm A u Asaa Una > -. i Jù m A A 
E > "le gy | | | e 3) δι Ἱ £ ο n y aa Á N VA FW Ὁ » ) τα Ἱ a | € -Ὢ "A ] A 
DN ¿e o Ἱ ο [| E RO P i 10) |) Y ὦ λ | yAN WN ς 3 δι ΑΥ̓͂ LY h F) AN A 
=> “δ᾽ y Su ] ΒΝ i W Í ¡my > i w e n > I “a v ~ l a <> ΙΙ NaF ATA UVA 


Fin di siman pasa a tuma luga trabounan grandi na Biblioteca 
Nacional Aruba unda cu e dos airco grandi (chiller) a wordo 
instala riba e dak di e edificio. Na luna di december 2021 a 
inverti 400 mil Florin pa 2 chiller nobo di 60 ton cada un. Pa 
asina a resolve e problema di airco cu Biblioteca Nacional 
Aruba tabatin pa mas di dies aña. Minister Endy Croes a 
bishita Biblioteca Nacional Aruba pa mira e trabounan cu a 
wordo realisa. E mandatario a expresa di ta contento di mira 
e alegria riba cara di e empleadonan. Pabien na Biblioteca 
Nacional Aruba, ‘nos a yega, nos a mira, nos a tuma decision 
y nos a busca solucion’, e mandatario a finalisa. 


Carrier 

Diaranson mainta den un esfera ameno Minister Endy Croes 
a reuni cu directora di SKOA, sra. Anuesca Baly y sra. Jessica 
Maduro — Irausquin, unda a toca diferente temanan di ense- 
ñansa, como tambe temanan cu tin mester di atencion e.o. 
SKOA werkster. A dialoga riba diferente otro preocupacionnan 
cu SKOA tin. 


Minister Endy Croes a indica cu e tabata un bon reunion a 
duna atencion y oido na e inkietudnan di SKOA, unda cu 
hunto lo traha riba esakinan. E mandatario di Enseñansa a 
compromete cu lo pone profesionalnan na mesa pa hunto 
surpasa e inkietudnan y con-tinua pa dilanti. Enseñansa ta 
hopi importante pa pais Aruba. Minister Endy Croes y directora 
di SKOA, sra. Baly a sali contento di e reunion. 

En conexion cu dia Nacional contra Traficacion di Hende, 
Minister Endy Croes hunto cu Prome Minister Evelyn Wever 
- Croes a presencia lansamento di e pakete educacional 
tocante Traficacion y Contrabanda di Hende, “Lespakket 
Mensensmokkel Mensenhandel”. E ta un pakete special pa 
studiantenan di scol secundario entre 12 pa 18 aña cu ta 
duna informacion tocante traficacion y contrabanda di hende. 
Ta importante pa hobennan ta alerta pa señalnan di posibel 
traficacion y/of contrabanda di hende sea pa nan mes of esnan 
cerca di nan tanto na Aruba como den exterior. E “lespakket” 
ta un prome paso den crea mas conscientisacion cerca nos 
hoben studiantenan. Haciendo uzo di e informacion inclui den 
e pakete, lo stimula debatenan sano riba e topico aki y asina 
crea e conocemento necesario pa atende cu e problematica, 
den un ambiente educativo. E pakete educacional cu a wordo 
presenta no solamente dirigi pa studiantenan di e educacion 
secundario, pero tambe dirigi pa e docentenan y trahador/ 
coordinador social. E campaña ta pa conscientisa e pueblo 
di Aruba tocante e problematica aki, cu ta tuma luga na Aruba 
tambe. 


Durante lansamento sra. Jeannette Richardson y Minister 
President a hiba un discurso. Minster Endy Croes a hiba 
palabra den nomber di colega Minister Rocco Tjon, kende 
tabata den exterior pa trabou. 


E mandatario a indica di ta contento principalmente Coórdinatie 
Centrum Mensenhandel Mensensmokkel Aruba (CMMA) 
y Ketenmanager Venezuela (KMVEN) a traha e pakete 
educacional como parti di e programa di conscientisacion ‘Habri 
bo wowo'. Si scolnan den educacion secundario por duna e 
pakete minimal un biaha den e añanan cu e studiantenan ta 
cerca nan, nos por tin confiansa cu tur studiantenan den edad 
di 12-18 aña tin e conocemento basico pa reconoce traficacion 
di hende, pa proteha nan mes contra traficacion di hende y 
con nan por haya ayudo pa nan mes of otronan. Minister Endy 
Croes ta gradici e scolnan cu ta forma parti di e proyecto piloto 
y lo bai uza e pakete educacional. 


Concluyendo Minister Endy Croes a termina cu palabranan di 
gradicimento y felicitacion na un y tur cu a haci esaki e proyecto 
piloto posibel, principalmente CMMA y KMVEN. 

Siman pasa riba invitacion di mandatario di Deporte, sr. 
Kurt Johnson di Total Venue Concepts; un profesional den 
preparacion di pista di “drag racing” na Merca tabata cuater dia 
na Aruba. Sr. Johnson den su carera a atende cu hopi pista di 
drag race rond mundo y tin cono-cemento y experticio amplio 
pa evalua, midi, bora, analisa pista y duna un rapport final. Sr. 
John-son a bishita e pista di Palo Marga hunto cu miembro di 
ABM y representante di Ministerio di De-porte unda a analisa 
kico tur tin cu wordo haci pa e pista por wordo certifica. 


Sr. Johnson a reuni cu e mandatario di Deporte unda e la duna 
presentacion preliminar di e rapport. Durante su estadia sr. 
Johnson a reuni cu companianan na Aruba cu tin ekiponan 
cu por ehecuta e trabou asina cu tin e fondonan disponibel. 
E rapport final ta wordo entrega e siman aki na Ministerio di 
Deporte. Fina-lisando Minister Endy Croes a expresa cu ohala 
pronto e pista por wordo drecha y aproba pa in-stancianan 
internacional. 


Pa e coredonan di drag race por tin un pista cu ta cuadra cu tur 
specifica-cionnan di IHRA y NHRA pa caredanan internacional 
y nacional por tuma luga riba pista di Inter-national Raceway 
Park Palo Marga na un manera mas safe posibel. 

CORIENTE TA CONTINUA; REUNION CU MINISTER 
WOPKE HOEKSTRA TABATA POSITIVO 


“Nos ta agradecido pa e forma con e mandatario a contribui y tende 
den discusionnan analysis di e temanan cu nos a trece padilanti”” 


Minister di Labor, Energia y Integracion, Glenbert 


Croes a reuni cu Minister di Relacionnan Exterior |. 


di Hulanda señor Wopke Hoektsra riba diferente 
tema importante, principalmente e tema di 
energia. Pa Aruba e ta importante pa ricibi 
apoyo di gobierno di Hulanda pa Aruba por cana 


e caminda cu gobierno Mericano, pa cumpra | ; 
combustibel pa WEB na un miho prijs. Esaki |, 
lo tuma lugar via companianan RDA y FMSA, | 


cu e meta pa reduci prijs di awa y coriente pa 
comunidad di Aruba. 


Minister Croes a expresa di ta contento cu |] 


e contribucion y comprension di Hulanda pa 
loke ta trata e tema di energia. Alabes a pidi e 
apoyo pa introduci Aruba na e multinacionalnan 


di hydrogeno na Hulanda pa asina Aruba por [E 


incorpora e compania di hydrogeno den e 
masterplan energetico pa e re-desaroyo di 
e zona di refineria. Esaki en bista cu tin dos 
Minister cu lo ta atendiendo un conferencia di 
Hydrogeno fin di November na Hulanda. 


Unabes cu tin e capitulo di hydrogeno incorpora 
den e plan di energia nacional, gobierno lo haci 
e anuncio grandi na comunidad, pa loke ta trata 
e reactivacion di refineria y otro companianan, 
cu lo trece desaroyo grandi pa Aruba. 


Segun Minister Glenbert Croes, e reunion a bay 
den bon atmosfera y tabata uno positivo. “Nos ta 
agradicido pa e forma con e la contribui y tende 
den discusionnan analysis di e temanan cu nos 
a trece padilanti” Minister Croes a expresa. 

Minister Glenbert Croes: 


GOBIERNO TA TRAHANDO PA BRINDA MAS 
OPORTUNIDAD VIA ENSEÑANSA PA EMPLEO 


“Den aproximadamente un luna lo anuncia e gran reapertura di e 
Enseñansa pa Empleo nobo, pa henter nos comunidad, nos hendenan, nos 
yiunan di tera y tur nos trahadornan por probecha di su cursonan”” 

Diamars ultimo, Minister Glenbert Croes a bishita e edificio di 
Enseñansa pa Empleo (EPE) pa mira e avance di e trabounan 
pa cu e facilidadnan nobo. Un EPE nobo na unda lo prepara 
tur esnan cu ta den necesidad di trabou of cu a perde trabou 
durante e pandemia pa por drenta bek e mercado laboral. 


Manera ta conoci EPE a wordo funda na aña 1988 pa yuda tur 
esnan cu a perde trabou tempo cu Lago a cera su portanan na 
aña 1985. Mirando e necesidad den comunidad pa trabou e 
tempo ey, gobierno a bin cu e proyecto pa ‘her- en bijscholing’ di 
e hendenan cu no tabatin trabou. Asina EPE a wordo funda pa 
ofrece esnan cu mester a prepara pa un otro trabou, cursonan 
pa un ofishi nobo, entre otro den custruccion y den e industria 
hotelero. Actualmente Enseñansa pa Empleo ta ofrece un 
variedad di curso riba diferente nivel pa crea oportunidad pa 
nos comunidad den e mercado laboral. 


E pandemia a causa un calamidad economico, poniendo 
Aruba den un situacion hopi mas dificil cu tempo Lago a cera. 
Pesey ta importante pa un biaha mas gobierno duna asistencia 
creando oportunidad na esnan den necesidad pa por siña 
haci otro tipo di trabou. E cooperacion di sector priva tambe 
ta di gran ayudo. Den e caso aki, Aruba Marriott Resort and 
Stellaris Casino a tuma e oportunidad pa apoya e cursonan y 
train esnan interesa pa fungi como dealer den casino. E interes 
pa cu e curso aki ta halto mirando cu hasta esnan cu ta traha 


como security ta interesa den bira un dealer den casino y gana 
un mihor salario. 


Esaki sigur tambe ta di gran beneficio mirando tur e 
proyectonan hotelero cu tin andando. Minister Glenbert Croes 
ta sumamente satisfecho cu e trabounan na EPE, y ta gradici 
Aruba Marriott Resort and Stellaris Casino pa e apoyo cu nan 
ta brindando gobierno y e comunidad di Aruba en general. 
“Den aproximadamente un luna lo anuncia e gran reapertura 
di e EPE nobo, pa henter nos comunidad, nos hendenan, 
nos yiunan di tera y tur nos trahadornan por probecha di su 
cursonan” Minister Glenbert Croes a expresa. 


DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
TUR RETO NOS DILANTI COMO UN SOCIEDAD UNI. 
MANTENE CALMO Y UZA TUR MAL TEMPO 
COMO UN OPORTUNIDAD PA SIÑA Y INNOVA 
Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 

